Biyyi miseensa Waadaa kanaa ta’e kamiyyuu Waandaan kun akka fooya’u yaada murtii dhiyeessuu fi Barreessaa Muummicha Mootummoota Gamtoomaniitiif dhiheessuu ni dandaha. Barreessaan Muummichis yaada fooyyessaa dhihaateefi biyyoota Waadaa kana seenaniif beeksisuudhaan yaada fooyyessa dhihaaterratti marihachuufii sagalee kennuuf, yaa'iin biyyoota kanneenii akka taa'amu barbaaduufi dhiisuu isaanii akka ibsaniif ni gaafata. Biyyoota Waadaa kana seenan harka sadii keessaa harki tokko yaa'iin kun taa'amuu kan barbaadan yoo ta'e Barreessaan Muummichi yaa'ii tana gama Dhaabbata Mootummoota Gamtoomaniitiin akka adeemsifamtu taasisa. Kanneen yaa'ii kanarratti argamaniifi biyyoonni sagalee kennan yaada fooyyessaa kana sagalee caalmayaan yoo deeggaran yaadni fooyyessaa kun Yaa'ii Waliigala Mootummoota Gamtoomaniitiin akka ragga'uuf dhihaata.